Správa zo zahraničnej pracovnej cesty 

1.	Účastníci ZPC:
Ing. Jana Červeňáková, PhD. 
Adresa pracoviska: MŠVVaŠ SR, Sekcia vedy a techniky, Stromová 1, 813 30 Bratislava 
Pracovné  zaradenie : hlavný štátny radca, koordinátor SK PRES - veda a výskum, AJ, FJ
Mgr. Simona Strapáčová 
Adresa pracoviska: MŠVVaŠ SR, Sekcia vedy a techniky, Stromová 1, 813 30 Bratislava 
Pracovné  zaradenie : hlavný štátny radca, AJ, ŠJ

2.  Zahraničná pracovná cesta:

Štát:	Belgicko	
Mesto:
Adresa:	Brusel
Generálny sekretariát Rady EÚ, budova Justus Lipsius, BXL	
Vykonaná v dňoch:	16. – 17.10.2016
	
Prijímajúca organizácia:	Rada Európskej Únie
	
Účel cesty:                          	Zasadnutie Pracovnej skupiny pre výskum (WP RECH)
	
Spôsob financovania:	MŠVVaŠ SR (finančná obálka)	
		
2.	Rámcový program pobytu:

16.10.2016 	let z Bratislavy do Bruselu
17.10.2016	9.30 - 16.00 účasť na zasadnutí
		18.00 – let z Bruselu do Viedne
  		20:00 – cesta autobusom do Bratislavy

4.  Stručný priebeh rokovania
V pondelok 17. októbra 2016 sa konalo piate zasadnutie pracovnej skupiny pre výskum počas SK PRES. Hlavnou témou zasadnutia bola tretia diskusia k návrhu záverov Rady k téme podpory mladých výskumníkov (jedná sa o hlavnú prioritu SK PRES v oblasti výskumu).
 
Program pracovnej skupiny začal prezentáciou pani C. Russo z DG RTD, ktorá predstavila nový report ku stratégii EÚ pre medzinárodnú spoluprácu v oblasti výskumu a inovácií. Report bol prijatý EK 13. októbra 2016. Obsahuje predstavu o Globálnom výskumnom priestore (Global Research Area), návrh opravných aktivít na zvrátenie klesajúceho podielu účasti subjektov z tretích krajín v rámci programu H2020 a viacročné cestovné mapy pre strategický rozvoj medzinárodnej spolupráce v oblasti výskumu a inovácií.
 
Program pokračoval prezentáciou p. R. Arjonu z DG RTD k Európskemu semestru. Analýza EK potvrdila, že výskum a inovácie hrajú dôležitú úlohu v pokroku, raste a podpore konkurencieschopnosti Európy a že je potrebné zastaviť narastajúci rozdiel v produktivite práce medzi USA a EÚ, ak si chce Európa udržať pozíciu svetového lídra.
 
Pán A. Tilche následne podal krátku informáciu o nedávnej ministerskej konferencii k Arktickému výskumu, ktorá sa konala v Bielom dome (Washington D.C., USA). Na konferencii došlo k podpísaniu medzinárodnej deklarácie o Arktickom výskume, ktorá bola prerokovaná na zasadnutí pracovnej skupiny pre výskum 5. septembra 2016.
 
Hlavným bodom programu pracovnej skupiny bola tretia diskusia ČŠ k návrhu záverov Rady k téme podpory mladých výskumníkov. V zásade panuje medzi ČŠ zhoda na texte návrhu záverov. Problematickým ostáva uvedenie definície „kto je mladý výskumník (early stage researcher) priamo v texte, ďalej výhrada k použitiu pojmu permanentná pozícia vzhľadom na národné politiky ČŠ. Viaceré ČŠ taktiež vyzvali SK PRES, aby do textu lepšie zapracovalo zastúpenie pohlaví (gendrové otázky). ČŠ pozitívne uvítali a podporili inovatívny prístup SK PRES v otázke konkrétnych výziev na Európsku komisiu k vykonaniu konkrétnych krokov na základe záverov Rady.
Finálne schválenie návrhu záverov Rady na podporu mladých výskumníkov sa očakáva na nasledujúcej pracovnej skupine pre výskum, ktorá sa bude konať 24. októbra 2016. Následne bude návrh predložený na rokovanie CRP 1. Schválenie záverov Rady na podporu mladých výskumníkov sa očakáva na zasadnutí Rady Ministrov zodpovedných za konkurencieschopnosť – časť výskum 29. novembra 2016.
 
Najbližšia pracovná skupina pre výskum sa bude konať 24. októbra 2016 v Bruseli. 

5.  Odporúčané závery:

•	Sledovanie a komunikácia ohľadom písomných stanovísk a pripomienok k záverom Rady k téme podpory mladých výskumníkov 
•	Spolupracovať a komunikovať so Stálym zastúpením SR pri EÚ, EK a generálneho sekretariátu Rady EÚ pri vypracovaní aktualizovanej pracovnej verzie návrhu predmetných záverov Rady k téme podpory mladých výskumníkov 

6.   Prehľad prinesenej dokumentácie a miesto jej uloženia:
     Materiály sú uložené v sekcii vedy a techniky.

7.   Osobitne vyhodnotený očakávaný prínos:
Slovensko ako členský štát EÚ a v súčasnosti aj ako predsednícka krajina (SK PRES) priamo podieľa na tvorbe agendy EÚ v oblasti vedy a výskumu. Slovensko predsedá prípravnému orgánu Rady EÚ – Pracovnej skupine pre výskum. Cieľom je ukončiť a sfinalizovať diskusiu ČŠ k návrhu záverov Rady k téme podpory mladých výskumníkov, ktorá je hlavnou prioritou v oblasti výskumu počas SK PRES. Návrh bude predložený na zasadnutí zástupcoch Stálych predstaviteľov pri EÚ (COREPER) dňa 16. alebo 18. novembra 2016. Po schválení bude návrh zaradený ako jeden z bodov na formálnej Rade pre konkurencieschopnosť, ktorá sa bude konať v Bruseli 29. novembra 2016. 
    
8.    Spôsob zverejnenia výsledkov ZPC, prenos získaných informácií:
Správa z cesty bude zverejnená na webovom sídle MŠVVaŠ SR. 

Súhlasíme so zverejnením správy na internete.

Správu vypracovala: 						Dátum:
Simona Strapáčová, Jana Červeňáková				26.10.2016

Správu schválil:
Bc. PhDr. Marek Hajduk, PhD. 
Generálny riaditeľ sekcie vedy a techniky